Diari Oficial de la Generalitat Valenciana


Sumari del DOGV 5845, del 09-09-2008 (2008/9351)

Assumpte civil 000183/2005. Notificación de la sentència a José Suárez Costa.
-----------------------------------------------------------------------------

### Dades del document

Número de DOGV
:   5845

Data del DOGV
:   09-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9351


Data del document
:   19-05-2008

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000183/2005. Notificación de la sentència a José Suárez Costa. [2008/9351]  
Assumpte civil 000183/2005   
Judici ordinari 000183/2005   
Part demandant: Inmaculada García Arroyo  
Part demandada: José Suárez Costa  
En el judici a què es fa referència s'ha dictat sentència, de data 16 de maig de 2008, que té l'encapçalament i la dispositiva que, literalment, diuen així:  
«Sentència número 87/2008  
Dénia, 16 de maig de 2008  
M.ª Isabel Llambés Sánchez, jutgessa del Jutjat de Primera Instància i Instrucció número 6 de Dénia i partit judicial, ha vist les presents actuacions de judici ordinari número 183/2005, seguides a instàncies d'Inmaculada García Arroyo, contra José Suárez Costa, amb assistència lletrada i representació processal que es troba recollida en actuacions.  
Dispositiva  
Que estime la demanda promoguda per la procuradora Inmaculada Mas i Cabrera, en nom i representació d'Inmaculada García Arroyo, contra José Suárez Costa, i condemne el demandat:  
1. A realitzar totes les obres necessàries, segons l'informe que s'adjunta a l'escrit de demanda, perquè la casa quede totalment acabada i en perfectes condicions d'habitabilitat.  
2. A desfer les obres que estan mal fetes i les torne a fer, segons l'informe pericial que s'adjunta a l'escrit de demanda.  
3. A reparar els danys ocasionats a causa de les filtracions d'aigua als habitatges confrontants.  
4. A pagar la quantitat de 3.087,68 euros, import que sumen les portes i finestres que s'ha vist obligada a col·locar l'actora.  
5. Que si no es realitzen voluntàriament totes les obres, condemne el demandat perquè estes obres es facen a costa seua amb el pagament de la pujada de preu que s'haja pogut produir.  
6. Es condemna el demandat al pagament de les costes processals.  
Notifiqueu esta resolució a les parts, i feu-los saber que no és ferma, ja que contra esta resolució s'hi pot interposar un recurs d'apel·lació, de conformitat amb l'article 455 de la Llei d'Enjudiciament Civil.  
Deduïu-ne una testimoniança literal d'esta sentència que quedarà en estes actuacions, i incloeu l'original al llibre de sentències.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 19 de maig de 2008, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, José Suárez Costa.  
Dénia, 19 de maig de 2008.- El secretari judicial: Lino López Gisbert.